CELEX: 32006D0723
Language: et
Date: 2006-10-24 00:00:00
Title: 2006/723/EÜ: Komisjoni otsus, 24. oktoober 2006 , millega lubatakse Euroopa Parlamendi ja nõukogu määruse (EÜ) nr 258/97 alusel viia uuendtoiduna turule kõrge seebistumata aine sisaldusega maisiiduõli (teatavaks tehtud numbri K(2006) 4980 all)

26.10.2006   
            
            
               ET
            
            
               Euroopa Liidu Teataja
            
            
               L 296/20
            
         
      KOMISJONI OTSUS,
   24. oktoober 2006,
   millega lubatakse Euroopa Parlamendi ja nõukogu määruse (EÜ) nr 258/97 alusel viia uuendtoiduna turule “kõrge seebistumata aine sisaldusega maisiiduõli”
   (teatavaks tehtud numbri K(2006) 4980 all)
   (Ainult prantsuskeelne tekst on autentne)
   (2006/723/EÜ)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse Euroopa Parlamendi ja nõukogu 27. jaanuari 1997. aasta määrust (EÜ) nr 258/97 uuendtoidu ja toidu uuendkoostisosade kohta, (1) eriti selle artiklit 7,
   ning arvestades järgmist:
   
               (1)
            
            
               24. oktoobril 2001 esitas ettevõte Laboratoires Pharmascience (nüüd Laboratoires Expanscience) Prantsusmaa pädevatele asutustele taotluse kõrge seebistumata aine sisaldusega maisiiduõli turuleviimiseks toidu uuendkoostisosana.
            
         
               (2)
            
            
               Prantsusmaa pädevad asutused edastasid komisjonile 8. jaanuaril 2002. aastal esialgse hindamisaruande. Aruandes jõuti järeldusele, et kõrge seebistumata aine sisaldusega maisiiduõli, mille soovitatav kogus toidu koostisosana oleks 2 grammi päevas, võimaldab saada täiendavalt vitamiin E-d; samuti järeldati, et fütosterooli sisaldus ei olnud piisav kolesteroleemia vähendamiseks.
            
         
               (3)
            
            
               Komisjon edastas esialgse hindamisaruande 18. veebruaril 2002. aastal kõigile liikmesriikidele.
            
         
               (4)
            
            
               Määruse (EÜ) nr 258/97 artikli 6 lõikega 4 ettenähtud 60 päeva jooksul esitati kooskõlas kõnealuse sättega toote turustamisele põhjendatud vastuväiteid.
            
         
               (5)
            
            
               Seepärast konsulteeriti 30. jaanuaril 2004. aastal Euroopa Toiduohutusametiga (EFSA).
            
         
               (6)
            
            
               6. detsembril 2005. aastal võttis Euroopa Toiduohutusamet vastu dieettoiduainete, toitumis- ja allergiakomisjoni arvamuse seoses komisjoni taotlusega kõrge seebistumata aine sisaldusega maisiiduõli kasutamise kohta toidu uuendkoostisosana.
            
         
               (7)
            
            
               Arvamuses jõuti järeldusele, et soovituslik päevane tarbitav kogus 2 grammi kõrge seebistumata aine sisaldusega maisiiduõli on ohutu.
            
         
               (8)
            
            
               On kindlaks tehtud, et kõrge seebistumata aine sisaldusega maisiiduõli soovituslik kasutamine koguses 2 grammi päevas on ohutu vitamiini, E allikas. Selle märgistusel ja reklaamimisel kohaldatakse Euroopa Parlamendi ja nõukogu 10. juuni 2002. aasta direktiivi 2002/46/EÜ toidulisandeid käsitlevate liikmesriikide õigusaktide ühtlustamise kohta. (2)
               
            
         
               (9)
            
            
               Hindamisaruande alusel on kindlaks tehtud, et kõrge seebistumata aine sisaldusega maisiiduõli vastab määruse (EÜ) nr 258/97 artikli 3 lõikes 1 sätestatud kriteeriumidele.
            
         
               (10)
            
            
               Käesoleva otsusega ettenähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Lisas määratletud kõrge seebistumata aine sisaldusega maisiiduõli võib viia ühenduse turule ja kasutada toidu uuendkoostisosana toidulisandites.
   Artikkel 2
   Tootja soovitusel on kõrge seebistumata aine sisaldusega maisiiduõli päevas tarbitava koguse ülemmäär 2 grammi.
   Artikkel 3
   Toidu uuendkoostisosa nimetusena tuleb kasutada “maisiiduõli ekstrakt”.
   Artikkel 4
   Käesolev otsus on adresseeritud ettevõttele Laboratoires Expanscience, Siège Social, 10, Avenue de l’Arche, F-92419 Courbevoie Cedex.
   
      Brüssel, 24. oktoober 2006
      
         
            Komisjoni nimel
         
         
            komisjoni liige
         
         Markos KYPRIANOU
         
      
   
   
      (1)  EÜT L 43, 14.2.1997, lk 1. Määrust on viimati muudetud määrusega (EÜ) nr 1882/2003 (ELT L 284, 31.10.2003, lk 1).
   
      (2)  EÜT L 183, 12.7.2002, lk 51. Direktiivi on muudetud komisjoni direktiiviga 2006/37/EÜ (ELT L 94, 1.4.2006, lk 32).
   
      LISA
      Kõrge seebistumata aine sisaldusega maisiiduõli kirjeldused
      KIRJELDUS
      Kõrge seebistumata aine sisaldusega maisiiduõli toodetakse vaakumdestillatsiooni teel ja see erineb rafineeritud maisiiduõlist seebistumata aine fraktsiooni kontsentratsiooni poolest (1,2 grammi rafineeritud maisiiduõlis ja 10 grammi kõrge seebistumata aine sisaldusega maisiiduõlis).
      KEEMILINE KOOSTIS
      
                  
                     Seebistumata aine
                  
               
               
                  > 9 g/100 g
               
            
                  Tokoferoolid
               
               
                  ≥ 1,3 g/100 g
               
            
                  α-tokoferool (protsentides)
               
               
                  10–25 %
               
            
                  β-tokoferool (protsentides)
               
               
                  < 3 %
               
            
                  γ-tokoferool (protsentides)
               
               
                  68–89 %
               
            
                  δ-tokoferool (protsentides)
               
               
                  < 7 %
               
            
                  Steroolid, triterpeenalkoholid, metüülsteroolid
               
               
                  > 6,5 g/100 g
               
            
                  Rasvhapete sisaldus triglütseriidides
               
            
                  palmitiinhape
               
               
                  10–20 %
               
            
                  steariinhape
               
               
                  < 3,3 %
               
            
                  oleiinhape
               
               
                  20–42,2 %
               
            
                  linoolhape
               
               
                  34–65,6 %
               
            
                  linoleenhape
               
               
                  < 2 %
               
            
                  
                     Happearv
                  
               
               
                  ≤ 6 mg KOH/g
               
            
                  
                     Peroksiidarv
                  
               
               
                  ≤ 10 mEq O2/kg
               
            
                  
                     Raud (Fe)
                  
               
               
                  < 1 500 μg/kg
               
            
                  
                     Vask (Cu)
                  
               
               
                  < 100 μg/kg
               
            
                  
                     Polütsüklilised aromaatsed süsivesinikud (PAH) Benso(a)püreen
                  
               
               
                  < 2 μg/kg
               
            Et vähendada polütsükliliste aromaatsete süsivesinike sisaldust kõrge seebistumata aine sisaldusega maisiiduõlis, on vaja töödelda seda aktiivsöega.